ᱯᱟᱠᱭᱚᱝ

ᱯᱟᱠᱭᱚᱝ ᱫᱚ ᱥᱤᱧᱚᱛ ᱨᱮᱱᱟᱜ ᱥᱤᱠᱠᱤᱢ ᱯᱚᱱᱚᱛ ᱨᱮᱱᱟᱜ ᱯᱟᱠᱭᱚᱝ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱦᱤᱢᱟᱞ ᱵᱩᱨᱩ ᱨᱮᱱᱟᱜ ᱞᱟᱛᱟᱨ ᱨᱮ ᱢᱮᱱᱟᱜᱼᱟ ᱾ ᱯᱟᱠᱭᱚᱝ ᱩᱰᱟᱹᱱ ᱰᱟᱹᱦᱤ ᱫᱚ ᱥᱤᱠᱠᱤᱢ ᱨᱮᱱᱟᱜ ᱢᱤᱫᱴᱟᱹᱝ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ "ᱱᱮᱥᱱᱟᱞ ᱨᱤᱥᱟᱨᱪ ᱥᱮᱱᱴᱟᱨ ᱯᱷᱚᱨ ᱚᱨᱠᱤᱰᱥ" (ICAR ᱤᱱᱥᱴᱤᱴᱭᱩᱴ) ᱦᱚᱸ ᱱᱚᱸᱰᱮ ᱢᱮᱱᱟᱜᱼᱟ ᱾http://www.sikkim.nic.in/nrco.htm 

ᱱᱟᱜᱟᱢ
ᱥᱮᱱᱴ ᱡᱮᱵᱤᱭᱚᱨᱥ ᱧᱩᱛᱩᱢᱟᱱ ᱢᱤᱫ ᱢᱤᱥᱚᱱᱚᱨᱤ ᱪᱟᱪᱞᱟᱣ ᱟᱥᱲᱟ ᱢᱮᱱᱟᱜᱼᱟ, St Xavier's School ᱡᱟᱦᱟᱸ ᱫᱚ ᱑᱙᱙᱐ ᱨᱮᱱᱟᱜ ᱥᱮᱨᱢᱟ ᱨᱮ ᱥᱤᱠᱠᱤᱢ ᱨᱮᱱᱟᱜ ᱢᱩᱬ ᱵᱟᱨᱭᱟ ᱟᱥᱲᱟ ᱠᱷᱚᱱ ᱢᱤᱫᱴᱟᱹᱝ ᱛᱟᱦᱮᱸ ᱠᱟᱱᱟ ᱾ ᱱᱚᱶᱟ ᱨᱮᱱᱟᱜ ᱟᱞᱩᱢᱮᱱ ᱠᱚ ᱢᱩᱫᱽ ᱨᱮ ᱯᱚᱫᱽᱢᱚ ᱥᱨᱤ ᱥᱤᱨᱯᱷᱟᱹ ᱡᱤᱛᱠᱟᱹᱨᱤᱭᱟᱹ ᱯᱷᱩᱴᱵᱚᱞ ᱠᱷᱮᱞᱚᱸᱰᱤᱭᱟᱹ ᱵᱟᱭᱪᱩᱝ ᱵᱷᱩᱴᱤᱭᱟᱭ ᱛᱟᱦᱮᱸ ᱠᱟᱱᱟᱭ, ᱡᱟᱦᱟᱸᱭ ᱫᱚ ᱥᱤᱧᱚᱛ ᱨᱤᱱᱤᱡ ᱠᱟᱯᱴᱮᱱ ᱠᱟᱱᱟᱭ, ᱩᱱᱤ ᱫᱚ ᱧᱩᱛᱩᱢᱟᱱ ᱠᱟᱱᱟᱭ ᱾

ᱯᱟᱠᱭᱚᱝ ᱧᱩᱛᱩᱢ ᱫᱚ ᱞᱮᱯᱪᱟ ᱟᱹᱲᱟᱹ ᱯᱟ ᱭᱚᱝ ᱧᱩᱛᱩᱢ ᱠᱷᱚᱱ ᱦᱮᱡ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱢᱮᱱᱮᱛ ᱫᱚ "ᱢᱟᱫ ᱨᱮᱱᱟᱜ ᱟᱜ", ᱪᱮᱫᱟᱜ ᱥᱮ ᱢᱤᱫ ᱴᱚᱴᱷᱟ ᱨᱮ ᱧᱟᱢᱚᱜ ᱠᱟᱱ ᱞᱟᱹᱠᱛᱤᱭᱟᱱ ᱡᱤᱱᱤᱥ ᱠᱚ ᱧᱩᱛᱩᱢ ᱛᱮ ᱢᱤᱫ ᱴᱚᱴᱷᱟ ᱨᱮᱱᱟᱜ ᱧᱩᱛᱩᱢ ᱫᱚᱦᱚ ᱫᱚ ᱞᱮᱯᱪᱟ ᱠᱚᱣᱟᱜ ᱢᱤᱫ ᱞᱮᱠᱟᱱ ᱦᱚᱨᱟ ᱠᱟᱱᱟ ᱾

᱒᱔ ᱥᱮᱯᱴᱮᱢᱵᱚᱨ ᱒᱐᱑᱘ ᱦᱤᱞᱚᱜ, ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱨᱚ ᱢᱚᱫᱤ ᱯᱟᱠᱭᱚᱝ ᱩᱰᱟᱹᱱ ᱰᱟᱹᱦᱤ ᱫᱚ ᱩᱰᱟᱹᱣ ᱥᱟᱹᱜᱩᱱ ᱠᱮᱫᱼᱟ ᱾ ᱔ ᱚᱠᱴᱚᱵᱚᱨ ᱒᱐᱑᱘ ᱨᱮ ᱨᱮᱜᱩᱞᱟᱨ ᱮᱭᱟᱨ ᱥᱚᱨᱵᱤᱥ ᱮᱦᱚᱵ ᱞᱮᱱᱟ ᱾

ᱚᱛᱱᱚᱜ
ᱥᱟᱢᱟᱝ ᱥᱤᱠᱠᱤᱢ ᱨᱮ ᱑᱗᱐᱐ ᱢᱤᱴᱚᱨ (᱕᱖᱐ ᱯᱷᱤᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱵᱷᱩᱴᱟᱱ ᱟᱨ ᱛᱤᱵᱵᱚᱛ ᱥᱟᱶ ᱟᱡᱟᱜ ᱥᱤᱢᱟᱹᱱᱟᱭ ᱮᱢ ᱟᱠᱟᱫᱼᱟ ᱾ ᱴᱚᱯᱚᱞᱚᱡᱤ ᱫᱚ ᱵᱩᱨᱩ ᱟᱨ ᱢᱤᱫ ᱱᱟᱯᱟᱭ ᱪᱟᱥ ᱡᱟᱭᱜᱟ ᱠᱟᱱᱟ ᱾

ᱯᱟᱠᱭᱚᱝ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮ ᱢᱮᱱᱟᱜ ᱟᱹᱛᱩ ᱠᱚᱫᱚ ᱦᱩᱭᱩᱜ ᱠᱟᱱᱟ ᱱᱟᱢᱪᱮᱵᱳᱝ, ᱜᱟᱱᱪᱩᱝ, ᱠᱟᱯᱩᱛᱷᱟᱝ, ᱨᱟᱭᱜᱟᱶ, ᱯᱟᱪᱮ, ᱥᱮᱢᱥᱤᱝ, ᱰᱤᱠᱞᱤᱝ, ᱛᱟᱨᱮᱛᱷᱟᱝ, ᱯᱟᱪᱮᱠᱷᱟᱱᱤ, ᱯᱟᱪᱚᱠ, ᱵᱮᱨᱤᱝ, ᱫᱩᱜᱚᱞᱠᱷᱟ, ᱞᱤᱸᱠᱮ, ᱯᱟᱨᱠᱷᱟ, ᱢᱟᱪᱳᱝ, ᱫᱟᱢᱚᱞᱠᱷᱟ, ᱪᱟᱞᱚᱢᱛᱷᱟᱝ, ᱵᱟᱨᱟᱯᱚᱛᱷᱤᱝ, ᱪᱟᱝᱜᱮᱥᱮᱱᱴᱤ, ᱚᱢᱵᱟ, ᱢᱟᱢᱨᱤᱝ, ᱵᱟᱥᱤᱞᱠᱷᱟ ᱟᱨ ᱠᱟᱨᱛᱷᱳᱠ ᱾

ᱥᱟᱜᱟᱲᱚᱢ
ᱥᱚᱲᱚᱠ ᱰᱟᱦᱟᱨ
ᱯᱟᱠᱭᱚᱝ ᱫᱚ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱗᱑᱗ ᱮ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱟᱜᱽᱨᱟᱠᱳᱴ ᱠᱷᱚᱱ ᱞᱟᱵᱷᱟ, ᱟᱞᱜᱟᱫᱽᱨᱟ ᱞᱮᱠᱟᱛᱮ ᱜᱟᱝᱴᱚᱠ ᱥᱟᱶ ᱡᱚᱲᱟᱣ ᱟᱠᱟᱱᱟ ᱾ 

ᱱᱚᱣᱟ ᱥᱚᱦᱚᱨ ᱫᱚ ᱥᱤᱠᱠᱤᱢ ᱟᱨ ᱚᱱᱟ ᱥᱩᱨ ᱥᱩᱯᱩᱨ ᱯᱚᱱᱚᱛ ᱨᱮᱱᱟᱜ ᱥᱟᱱᱟᱢ ᱢᱩᱬ ᱴᱚᱴᱷᱟ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱥᱚᱡᱷᱮ ᱴᱮᱠᱥᱤ ᱟᱨ ᱡᱤᱯ ᱥᱮᱵᱟ ᱥᱤᱠᱠᱤᱢ ᱨᱮᱱᱟᱜ ᱡᱚᱛᱚ ᱥᱚᱦᱚᱨ ᱟᱨ ᱵᱟᱡᱟᱨ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱥᱚᱦᱚᱨ/ᱵᱟᱡᱟᱨ ᱡᱮᱞᱮᱠᱟ ᱥᱤᱞᱤᱜᱩᱲᱤ, ᱠᱟᱞᱤᱢᱯᱚᱝ, ᱡᱚᱭᱜᱟᱶ, ᱵᱤᱨᱯᱟᱨᱟ, ᱯᱟᱱᱤᱴᱚᱸᱠᱤ, ᱢᱟᱞᱵᱟᱡᱟᱨ, ᱵᱟᱜᱽᱰᱳᱜᱽᱨᱟ ᱮᱢᱟᱱ ᱠᱚᱨᱮ ᱥᱮᱱᱚᱜᱼᱟ ᱾

ᱯᱟᱠᱭᱚᱝ ᱨᱮ, NH-717A ᱫᱚ ᱞᱟᱛᱟᱨ ᱨᱮ ᱚᱞ ᱟᱠᱟᱱ ᱢᱩᱬ ᱥᱚᱲᱚᱠ ᱥᱟᱶ ᱡᱩᱲᱟᱹᱣ ᱟᱠᱟᱱᱟ:
 ᱨᱚᱨᱟᱛᱷᱟᱝ-ᱛᱟᱨᱮᱭᱛᱷᱟᱝ-ᱢᱟᱢᱨᱤᱝ-ᱯᱟᱠᱤᱭᱳᱝ ᱥᱚᱲᱚᱠ
 ᱨᱚᱝᱞᱤ-ᱨᱳᱞᱮᱯ-ᱢᱟᱪᱳᱝ, ᱞᱤᱸᱠᱤ-ᱯᱟᱠᱭᱚᱝ ᱨᱳᱰ
 ᱨᱚᱝᱯᱳ- ᱫᱩᱜᱟ- ᱯᱚᱫᱚᱢᱪᱮ- ᱯᱟᱠᱭᱚᱝ ᱨᱳᱰ
 ᱨᱟᱱᱤᱯᱩᱞ-ᱟᱥᱟᱢᱞᱤᱝᱡᱮ-ᱥᱮᱱᱴᱤ-ᱯᱟᱠᱭᱚᱝ ᱨᱳᱰ
 ᱯᱟᱪᱚᱠ- ᱢᱟᱢᱡᱮ- ᱰᱤᱠᱞᱤᱝ- ᱯᱟᱠᱭᱚᱝ ᱨᱳᱰ
 ᱨᱳᱝᱞᱤ-ᱜᱟᱛᱤ, ᱵᱮᱨᱤᱝ-ᱢᱟᱢᱟᱨᱤᱝ-ᱯᱟᱠᱭᱚᱝ ᱨᱳᱰ
 ᱫᱟᱢᱟᱞᱠᱷᱟ-ᱠᱟᱨᱛᱳᱠ-ᱱᱟᱢᱪᱮᱭᱵᱳᱝ-ᱯᱟᱠᱭᱚᱝ ᱨᱳᱰ

ᱵᱟᱥ:

ᱯᱟᱠᱭᱚᱝ ᱫᱚ ᱨᱚᱝᱯᱳ, ᱢᱮᱞᱤ, ᱥᱮᱵᱳᱠᱮ ᱮᱢᱟᱱ ᱠᱷᱚᱱ ᱡᱚᱲᱟᱣ ᱟᱠᱟᱱ ᱥᱤᱠᱠᱤᱢ ᱨᱮᱱᱟᱜ ᱡᱟᱹᱛᱤᱭᱟᱹᱨᱤ ᱵᱮᱵᱚᱥᱛᱟ ᱵᱟᱥ ᱴᱟᱨᱢᱤᱱᱟᱥ (ᱥᱤᱞᱤᱜᱩᱲᱤ) ᱠᱷᱚᱱ ᱡᱚᱲᱟᱣ ᱟᱠᱟᱱ ᱮᱥ.ᱱ.ᱴᱤ. ᱵᱟᱥ ᱫᱤᱱᱟᱹᱢ ᱦᱤᱞᱚᱜ ᱯᱟᱠᱭᱚᱝ ᱠᱷᱚᱱ ᱮᱛᱚᱦᱚᱵᱚᱜᱼᱟ ᱾

ᱨᱟᱱᱤᱯᱩᱞ ᱠᱷᱚᱱ ᱜᱟᱝᱴᱚᱠ ᱥᱮᱱᱚᱜ ᱞᱟᱹᱜᱤᱫ ᱥᱟᱱᱴᱤ ᱵᱟᱥ ᱓᱐ ᱴᱤᱯᱤᱡ ᱨᱮ ᱢᱤᱫ ᱫᱷᱟᱣ ᱥᱮᱱᱚᱜᱼᱟ ᱾ ᱨᱳᱝᱞᱤ, ᱨᱮᱱᱚᱠ, ᱨᱳᱨᱟᱛᱷᱟᱝ ᱠᱷᱚᱱ ᱜᱟᱝᱴᱚᱠ ᱥᱮᱵᱟ ᱞᱟᱹᱜᱤᱫ ᱮᱥ.ᱱ.ᱴᱤ. ᱵᱟᱥ ᱦᱚᱸ ᱯᱟᱠᱭᱚᱝ ᱞᱮᱠᱟᱛᱮ ᱪᱟᱞᱟᱜᱼᱟ ᱾

ᱨᱮᱞ
ᱥᱩᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱞᱤᱜᱩᱲᱤ ᱡᱚᱸᱠᱥᱚᱱ ᱠᱷᱚᱱ ᱑᱒᱐ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱟᱨ ᱱᱤᱭᱩ ᱡᱚᱞᱯᱟᱭᱜᱩᱲᱤ ᱡᱚᱸᱠᱥᱚᱱ ᱫᱚ ᱑᱒᱖ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ, ᱟᱨ ᱨᱚᱝᱯᱳ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱚᱦᱚᱨ ᱠᱷᱚᱱ ᱒᱑ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱢᱮᱱᱟᱜᱼᱟ ᱾

ᱩᱰᱟᱹᱱ ᱰᱟᱦᱟᱨ
ᱯᱟᱠᱭᱚᱝ ᱜᱨᱤᱱᱯᱷᱤᱞᱰ ᱩᱰᱟᱹᱱ ᱰᱟᱹᱦᱤ ᱨᱮ ᱵᱟᱨᱭᱟ ᱯᱟᱨᱠᱤᱝ ᱵᱮ ᱟᱨ ᱢᱤᱫᱴᱟᱹᱝ ᱴᱟᱨᱢᱤᱱᱟᱞ ᱵᱤᱞᱰᱤᱝ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱢᱤᱫ ᱚᱠᱛᱚ ᱨᱮ ᱑᱐᱐ ᱜᱚᱴᱟᱝ ᱦᱮᱡ ᱥᱮᱱ ᱟᱠᱟᱱ ᱦᱚᱲ ᱠᱚ ᱦᱟᱛᱟᱣ ᱫᱟᱲᱮᱭᱟᱜᱼᱟ ᱾ ᱱᱚᱣᱟ ᱩᱰᱟᱹᱱ ᱰᱟᱹᱦᱤ ᱫᱚ ᱯᱟᱠᱭᱚᱝ ᱠᱷᱚᱱ ᱔,᱕᱐᱐ ᱯᱷᱩᱴ (᱑,᱔᱐᱐ ᱢᱤᱴᱚᱨ) ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱒᱐᱑ ᱮᱠᱚᱲ ᱨᱮ ᱯᱟᱥᱱᱟᱣ ᱟᱠᱟᱱᱟ ᱾ ᱩᱰᱟᱹᱱ ᱰᱟᱹᱦᱤ ᱥᱟᱶᱛᱮ ᱡᱚᱛᱚ ᱩᱰᱟᱹᱱ ᱰᱟᱹᱦᱤ ᱚᱱᱟ ᱡᱟᱭᱜᱟ ᱨᱮ ᱵᱮᱱᱟᱣ ᱟᱠᱟᱱᱟ ᱡᱟᱦᱟᱸ ᱫᱚ ᱜᱟᱹᱦᱤᱨ ᱜᱷᱟᱹᱴᱤ ᱨᱮ ᱒᱖᱓ ᱯᱷᱩᱴ ᱩᱥᱩᱞ ᱵᱩᱨᱩ ᱛᱮ ᱵᱮᱱᱟᱣ ᱟᱠᱟᱱᱟ ᱾

ᱦᱚᱲ ᱞᱮᱠᱷᱟ
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ ᱱᱚᱣᱟ ᱴᱚᱴᱷᱟ ᱨᱮ ᱛᱟᱦᱮᱱ ᱠᱟᱱ ᱱᱮᱯᱟᱞᱤ ᱦᱚᱲ ᱠᱚᱣᱟᱜ ᱦᱚᱲ ᱮᱞ ᱫᱚ ᱟᱹᱰᱤ ᱵᱟᱹᱲᱛᱤ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱤᱥᱚᱢ ᱨᱤᱱ ᱟᱹᱫᱤᱵᱟᱹᱥᱤ ᱞᱮᱯᱪᱟ ᱟᱨ ᱵᱷᱩᱴᱤᱭᱟ ᱦᱚᱸ ᱱᱚᱸᱰᱮ ᱨᱤᱲ ᱟᱹᱰᱤ ᱢᱟᱨᱟᱝ ᱦᱚᱲ ᱮᱞ ᱠᱟᱱᱟ ᱠᱚ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

ᱛᱷᱚᱠ:ᱯᱟᱠᱭᱚᱝ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ